Marid, aalso kaal marij, machrimani ar wedlak, a suoshali ar richuali rekanaiz yuunian ar liigal kanchrak bitwiin spouz we extablish raits ah abligieshan bitwiin dem, bitwiin dem ah deh pitni, ah bitwiin dem ah deh in-laa, azwel sasayati in jinaral. Di definishan a marid vieri askaadn tu difrah-difrah kolcha, bot prinsipali a instityuushan we intapoersnal rilieshanship, yuujali sexyual, aknalij. Ina som kolcha, marid rekomen ar kansida kompolshan bifuo ingiej ina heni sexyual aktiviti. Wen difain braadli, marid kansida a kolcharal yunivoersal.

Di Wan Lob Piis Kansoert wena waga-waga kansoert huol pah 22 Iepril 1978 a di Nashinal Stiediom ina Kinston, Jumieka. Dis kansoert eh-kip juurin palitikal sivl waar ina Jumieka bitwiin opuozin paati Jumieka Lieb Paati ah di Piipl Nashinal Paati. Di kansoert kom tu a klaimax juurin Bab Maali & Di Wielaz pofaamans a ""Jamin'"", wen Maali jain di andem a palitikal raival Maikal Manli (PNP) ah Edwad Siaga (JLP).

Tide, eniwe frah 322 tu 400 milian piipl taak Panish az dem fos languij. Dis meki aida di sekan ar tod languij we piipl taak di muos az deh fos languij ina di wol, dipen pan di suos we yu riid.

Eroduotos (Ienshent Griik: Ἡρόδοτος Hēródotos, pronongx [hɛː.ró.do.tos]) wena wah Griik istuorian uu weh-baan ina Alikaanasos ina di Poerjan Empaya (madan-die Bodrum, Toerki) ah lib ina di fif senchri bifuor Krais (c. 484–c. 425 BKI), kantempareri wid Sakratiiz.

Riedaar a wah abjek-ditekshan sistim we yuuz riedio wiev fi ditoermin di rienj, anggl, ar velasiti a habjek. Ikiah yuuz fi ditek ierkraaf, ship, spieskraaf, gaidid misail, moto viikl, weda faamieshan, ah terien. A riedaar sistim kansis a chanzmita we projuus ilekchomagnetik wiev ina di riedio ar maikrowiev domien, wah imitin antena, wah risiivin antena (sepret ar di siem az di priivos wan) fi kiapcha heni ritoern frah abjek ina di paas a di signal we imit, wah risiiva ah pruosesa fi ditoermin di propatidem a di habjek.

Tyuuring aafn kansida fi bi di faada a madorn kompyuuta sayans. Ihn pravaid a hinfluenshal faamalaizieshan a di kansep a di algoridim ahn kompiutieshan wid di Tyuuring mashiin. Fi ihn ruol ina di madorn kompyuuta, Time Magazine niem Tyuuring wan a di 100 muos influenshal piipl ina di 20t senchri, ahn se: ""Di fak rimien dat ebribadi uu tap pahn kiibuod, opn predshiit ar wod-pruosesin pruogram, a wok pahn wahn inkaanieshan a Tyuuring mashiin.

Juu tu Boerchel inishitiv, Sandi Bie, Jumieka, weh-foun az wah Baptis Frii Vilij fi freeman. Tide di plieyn fiil niem Boerchel Fiil ina ih hana. Nof ada frii vilij, ingkluudn di fos-fos wan, weh-foun chuu di wok a Rev. Jiemz Filipo, wan a fi Boerchel Baptis asosiet. Nib eh aalso foun soh Frii Vilij. Ada dinaminieshan kuiktaim adap disaya kansep.

Outa haal, di laajis rilijan a di Kristian fiet. Di Angglikan Choch, Metodis Choch, Kiaklik Choch, Baptis Choch, ah di Choch a Gad prezent raichuu di konchri.